

**ธรรมนูญสุขภาพตำบลนาตาล**

**อำเภอท่าคันโท**

**จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

­­ ตาม ประกาศคณะกรรมการสุขภาพแห่งชาติ เรื่อง ธรรมนูญว่าด้วยระบบสุขภาพแห่งชาติ ฉบับที่ ๒ พ.ศ. ๒๕๕๙ มาตรา ๒๕ (๑) มาตรา ๔๖ และมาตรา ๔๘ แห่งพระราชบัญญัติให้คณะกรรมการสุขภาพแห่งชาติมีหน้าที่จัดทำธรรมนูญว่าด้วยระบบสุขภาพแห่งชาติเพื่อเสนอคณะรัฐมนตรีพิจารณาให้ความเห็นชอบ เพื่อใช้เป็นกรอบและแนวทางในการกำหนดนโยบาย ยุทธศาสตร์ และการดำเนินงานด้านสุขภาพของประเทศ โดยให้ผูกพันหน่วยงานของรัฐ และหน่วยงานอื่นที่เกี่ยวข้องที่จะต้องดำเนินการต่อไปตามอำนาจหน้าที่ของตน และให้คณะกรรมการสุขภาพแห่งชาติ ทบทวนธรรมนูญว่าด้วยระบบสุขภาพแห่งชาติอย่างน้อยทุกห้าปี ซึ่งที่ผ่านมาได้มีการประกาศธรรมนูญว่าด้วยระบบสุขภาพแห่งชาติ พ.ศ. ๒๕๕๒ โดยมีสาระสำคัญของธรรมนูญว่าด้วยระบบสุขภาพแห่งชาติ ฉบับที่ ๒ ประกอบด้วยหลักการสำคัญใน ๓ หมวดแรก ได้แก่ ปรัชญาและแนวคิดหลักของระบบสุขภาพ คุณลักษณะที่พึงประสงค์และเป้าหมายของระบบสุขภาพ และการจัดให้มีหลักประกันและความคุ้มครองให้เกิดสุขภาพ ครอบคลุมปัจจัยทั้งหลายที่อาจมีผลกระทบต่อสุขภาพ และครอบคลุมทุกคนบนผืนแผ่นดินไทย

 ธรรมนูญสุขภาพพื้นที่ เป็นข้อตกลงร่วมในการกำหนดทิศทางไปสู่สุขภาวะที่ชุมชนสามารถจัดทำตามความสมัครใจและความพร้อมของชุมชน โดยองค์กรปกครองส่วนท้องถิ่น และรัฐให้การสนับสนุน โดยชุมชน องค์กรปกครองส่วนท้องถิ่น และภาคีที่เกี่ยวข้องสามารถนำสาระในธรรมนูญว่าด้วยระบบสุขภาพแห่งชาติไปปรับใช้ในการจัดทำ ขับเคลื่อน ทบทวนธรรมนูญสุขภาพท้องถิ่น ข้อมูลสุขภาพ หลักการจัดการอย่างยั่งยืน พื้นที่ โดยให้ความสำคัญกับสิทธิชุมชน วัฒนธรรม ภูมิปัญญา ตามแนวปรัชญาเศรษฐกิจพอเพียง และกระบวนการมีส่วนร่วมชุมชน การเชื่อมโยงเครือข่ายธรรมนูญสุขภาพพื้นที่เพื่อแลกเปลี่ยนเรียนรู้ข้ามพื้นที่ จะช่วยให้เกิดการต่อยอดและขยายผลการจัดการระบบสุขภาพชุมชน ให้ครอบคลุมไปยังพื้นที่อื่น ๆ

 ธรรมนูญสุขภาพตำบลฉบับนี้จัดทำขึ้นไว้เพื่อเป็นการบังคับใช้ในระดับตำบลเพื่อเป็นการจัดระเบียบสังคม และเป็นการสร้างแนวทางการแก้ไขปัญหาของสังคมระดับตำบล โดยเป็นการปฏิบัติให้สอดคล้องกับวัฒนธรรม จารีตประเพณี และไม่ขัดต่อกฎหมาย มีสาระสำคัญเพื่อให้บรรลุวัตถุประสงค์ร่วมกันของราษฎรในตำบล ในการธำรงรักษาไว้ซึ่งความสงบเรียบร้อยของสังคม การทำนุบำรุงรักษาศาสนา การยึดถือระบอบประชาธิปไตยอันมีพระมหากษัตริย์ทรงเป็นพระประมุข

**หมวดที่๑**

 **บททั่วไป**

 **ข้อ ๑** ธรรมนูญนี้ เรียกว่า ธรรมนูญสุขภาพตำบลนาตาล อำเภอท่าคันโท จังหวัดกาฬสินธุ์

 **ข้อ ๒** ธรรมนูญสุขภาพตำบลนี้มีผลให้ใช้กับประชาชน หน่วยงาน องค์กร กลุ่มของชุมชนภายใน ตำบลนาตาล และบุคคล หน่วยงาน องค์กร กลุ่มชุมชน อื่น ๆ ที่เข้ามาดำเนินกิจกรรมภายในพื้นที่ ตำบลนาตาล

ข้**อ ๓** ในธรรมนูญสุขภาพตำบลนี้

 **สุขภาพ**  หมายความว่า ภาวะของมนุษย์ที่สมบูรณ์ทั้งทางกาย ทางจิต ทางปัญญา และทางสังคม เชื่อมโยงกันเป็นองค์รวมอย่างสมดุล (พรบ.สุขภาพแห่งชาติ พ.ศ.๒๕๕๐)

 **สุขภาวะ** หมายความว่า ภาวะที่บุคคลมีร่างกายแข็งแรง มีอายุยืนยาว มีจิตใจที่ดี มีความเมตตากรุณา ยึดมั่นในคุณธรรม จริยธรรม ดำเนินชีวิตอย่างมีสติสัมปชัญญะ และใฝ่รู้ สามารถ “คิดเป็น ทำเป็น” มีเหตุผลอยู่ในสังคมได้อย่างเป็นสุข การมีสุขภาวะเป็นเรื่องที่เชื่อมโยงสัมพันธ์กันอย่างเป็นองค์รวม โดยเริ่มจากตนเอง ไปสู่ครอบครัว ชุมชน วัฒนธรรม สิ่งแวดล้อม การศึกษา เศรษฐกิจ สังคม การเมือง และอื่น ๆ

 **ระบบสุขภาพ** หมายความว่า ระบบความสัมพันธ์ทั้งมวลที่เกี่ยวข้องกับสุขภาพ

 **หลักประกันสุขภาพ** หมายความว่า การดำเนินการให้บุคคลมีความมั่นคงด้านสุขภาพ คือ มีกำลังกาย กำลังใจ กำลังสติปัญญา และกำลังสามัคคีอย่างเพียงพอในการสร้างสรรค์พัฒนาตนเอง ครอบครัว และบุคคลอื่น

 **สิทธิด้านสุขภาพ** หมายความว่า สิทธิขั้นพื้นฐานด้านสุขภาพที่บุคคลพึงได้รับด้วยมาตรฐานที่สูงที่สุดเท่าที่จะเป็นไปได้ ทั้งนี้ ขึ้นอยู่กับความพร้อมทางเศรษฐกิจและสังคม โดยปราศจากการเลือกปฏิบัติต่อบุคคลและไม่มีการแบ่งแยกไม่ว่าจะเป็นกรณีใดๆ สิทธิด้านสุขภาพครอบคลุมทั้งการรับบริการสาธารณสุข และปัจจัยอื่น ๆ ที่มีผลต่อสุขภาพ เช่น การเข้าถึงข้อมูลด้านสุขภาพ การมีน้ำดื่ม และอาหารสะอาดเพียงเอ การมีที่อยู่อาศัย

 **บุคคล** หมายความว่า ทุกคนที่อยู่บนผืนแผ่นดินไทย ไม่จำกัดเฉพาะแต่คนไทย โดยรวมถึงชาวต่างชาติที่อยู่ในประเทศไทยด้วย เช่น แรงงานข้ามชาติ นักท่องเที่ยว

 **ครอบครัว** หมายความ บ้านที่มีผู้อยู่อาศัยที่มีเลขที่ตามกฎหมายทะเบียนราษฎร และให้หมายความรวมถึง บ้านชั่วคราวหรือที่พักอื่นใดที่มีคนอยู่อาศัยภายในหมู่บ้าน

 **กลุ่ม** หมายความว่า องค์กร ชมรมหรือกลุ่มต่างๆ ที่ทางราชการหรือหมู่บ้านกำหนดขึ้น เพื่อทำกิจกรรมสาธารณประโยชน์ เพื่อเป็นตัวแทนดำเนินการด้านต่างๆ ของหมู่บ้าน

 **กลุ่มคนที่มีความจำเพาะด้านสุขภาพ** หมายความว่า คนพิการ คนสูงอายุ ผู้หญิง เด็ก คนด้อยโอกาสในสังคม

 **คนด้อยโอกาสในสังคม** หมายความว่า ผู้ที่ประสบปัญหาความเดือดร้อน และได้รับผลกระทบในด้านเศรษฐกิจ สังคม การศึกษา สาธารณสุข การเมือง กฎหมาย วัฒนธรรม ภัยธรรมชาติ และภัยสงคราม รวมถึงผู้ที่ขาดโอกาสที่จะเข้าถึงบริการขั้นพื้นฐานของรัฐ

**กลุ่มคนที่อยู่ในสภาวะเปราะบาง** หมายความว่า กลุ่มคนที่มีความเสี่ยงสูงที่จะได้รับความเจ็บป่วย หรือได้รับอันตรายทางสุขภาพ เนื่องด้วยสถานะสุขภาพทางด้านต่าง ๆ ไม่ว่าจะเป็นทางกาย จิต ปัญญา หรือสังคม ทำให้กลุ่มคนเหล่านี้จัดการกับความเสี่ยงดังกล่าวได้ไม่ดี หรือไม่สามารถจัดการกับความเสี่ยงหรือปัจจัยต่าง ๆ ที่เข้ามามีผลกระทบต่อสุขภาพพวกเขาได้

 **ชุมชน** หมายความว่า กลุ่มคนที่มีวีถีชีวิตเกี่ยวพันกัน มีการสื่อสารระหว่างกันอย่างเป็นปกติและต่อเนื่อง โดยเหตุที่อยู่ในพื้นที่เดียวกัน มีวัฒนธรรมเดียวกัน

 **การมีส่วนร่วม** หมายความว่า การที่ประชาชน ภาครัฐ ภาคเอกชน องค์กรปกครองส่วนท้องถิ่น และองค์กรวิชาชีพ มีส่วนร่วมในกิจกรรมใด ๆ ในลักษณะของการร่วมรับรู้ข้อมูลข่าวสาร ร่วมคิด ร่วมวางแผน ร่วมตัดสินใจ ร่วมดำเนินการ ร่วมรับผิดชอบ ร่วมรับผลประโยชน์ ร่วมติดตามประเมินผล และตรวจสอบ

 **คุณธรรม** หมายความว่า คุณงามความดีที่วิญญูชนพึงสำนึกในจิตใจของตนเองในเรื่องความจริง ความดี ความงาม และใช้เป็นหลักในการดำเนินชีวิต

 **จริยธรรม** หมายความว่า แนวทางแห่งความประพฤติดีที่ยึดหลักคุณธรรม

 **มนุษยธรรม** หมายความว่า ธรรมของคน ธรรมที่มนุษย์พึงมีต่อกัน มีเมตตากรุณา เป็นต้น

 **มาตรการทางสังคม** หมายถึง วิธีการที่คณะกรรมการหมู่บ้านกำหนดขึ้นเพื่อลงโทษบุคลคลใดหรือลงโทษครอบครัวใดในหมู่บ้าน นอกเหนือจากที่เป็นการลงโทษปรับหรือที่กฎหมายกำหนด เช่น การงดให้ความช่วยเหลือด้านแรงงาน การงดให้ยืมสิ่งของหรืออุปกรณ์ของส่วนรวม การให้ความสำคัญในด้านการกู้ยืมเงินหรือสวัสดิการอื่นของหมู่บ้านเป็นลำดับท้ายสุด**หรือการให้บำเพ็ญประโยชน์ต่อสังคม** เป็นต้น โดยกำหนดระยะเวลาการดำเนินการลงโทษไว้ เช่น ภายในกี่วัน หรือกี่เดือน หรือกี่ครั้ง เป็นต้น

**หมวดที่ ๑**

**ว่าด้วยคุณธรรมจริยธรรม**

 **ข้อ ๔** ให้คณะทำงานด้านการศึกษา ศาสนา และวัฒนธรรม เป็นเจ้าภาพรับผิดชอบหลักในหมวดนี้

**ข้อ ๕** สร้างจิตสำนึกให้ทุกครอบครัวประพฤติตนเป็นคนดี ละเว้นความชั่ว และเกรงกลัวบาป

**ข้อ ๖** ทุกครอบครัวต้องธำรงและรักษาไว้ซึ่งความเป็นชาติไทย เทิดทูนสถาบันชาติ ศาสนาและ พระมหากษัตริย์ด้วยชีวิต

**ข้อ ๗** สมาชิกทุกครอบครัวต้องรักษาศีล ๕ หรือปฏิบัติตามหลักศาสนาที่นับถือ เว้นจากการประพฤติชั่วมี มีจิตสำนึกดี ทำแต่ความดีและปฏิบัติตามกฎข้อห้าม ดังนี้

 (๑) ห้ามผู้ใดมีการประทุษร้าย ทะเลาะเบาะแว้ง ทำให้ผู้อื่นเกิดความเดือดร้อน หรือเสียหายแก่ร่างกายและทรัพย์สินทั้งส่วนตนและส่วนรวม

 (๒) ห้ามผู้ใดมีพฤติกรรมการลักขโมย หรือยึดเอาทรัพย์ของบุคคลอื่นโดยที่ไม่ได้รับอนุญาตรวมทั้งห้ามทำลายหรือทำให้เสียหายซึ่งทรัพย์สินของผู้อื่นหรือทรัพย์สินของทางราชการหรือหมู่บ้าน

 (๓) ห้ามผู้ใดล่วงละเมิดประเวณี หรือมีพฤติกรรมแสดงออกเชิงชู้สาว กับบุตร ภรรยาหรือสามีผู้อื่น

 (๔) เฝ้าระวัง ห้ามมีการหลอกลวง ต้มตุ๋น ใส่ร้ายป้ายสี ต่อกัน

 (๕) ส่งเสริมให้ลด ละ เลิก บุหรี่ สุราหรือเครื่องดื่มที่มีแอลกอฮอล์ และห้ามเล่นการพนันผิดกฎหมาย

 ผู้ใดกระทำการฝ่าฝืน ให้คณะกรรมการหมู่บ้านว่ากล่าวตักเตือน พร้อมแจ้งต่อที่ประชุมและประชาสัมพันธ์ให้ราษฎรในหมู่บ้านทราบ และหากเป็นความผิดตาม (๑) และ (๓) ให้ชดใช้ค่าสินไหมทดแทนหรือชดใช้สิ่งของที่ชำรุด สูญหาย หากเป็นความผิดตาม (๒) ให้ทำการปรับเงิน ๒ เท่า หรือให้ซ่อมแซมหรือชดเชยทรัพย์สินเท่ากับจำนวน ที่สูญหาย หรือให้ดำเนินคดีตามกฎหมาย จำนวน ๕๐๐ บาทต่อคน

**ข้อ ๘** ให้ตัวแทนแต่ละครอบครัวเข้าร่วมกิจกรรมตามศาสนกิจอย่างสม่ำเสมอหรืออย่างน้อยสัปดาห์ละ ๑ ครั้งหากครอบใดที่มีเด็ก และเยาวชน ต้องสนับสนุนให้เด็กและเยาวชนเข้าร่วมกิจกรรมตามศาสนพิธี ที่หมู่บ้านจัดขึ้นทุกคน หากเป็นวันที่เด็กอยู่ในโรงเรียน ให้ประสานโรงเรียนจัดให้เด็กและเยาวชนเข้าร่วมกิจกรรมตามศาสนพิธีด้วย

 หากครอบครัวใดไม่ให้ความร่วมมือโดยไม่มีเหตุผลอันควร ให้คณะกรรมการหมู่บ้านแจ้งต่อที่ประชุมประจำเดือนของหมู่บ้านทราบ เพื่อตักเตือนและหากไม่ปรับปรุงหรือไม่ให้ความร่วมมืออีกให้คณะกรรมการหมู่บ้านพิจารณางดความช่วยเหลือทางสังคม หรือให้ทำกิจกรรมบำเพ็ญประโยชน์ต่อสังคม หรือต้องจ่ายเงินสมทบเข้ากองทุนฯ หมู่บ้านจำนวน ๑๐๐ บาท ต่อครั้ง

 **ข้อ ๙** ให้เป็นหน้าที่ของคณะกรรมการหมู่บ้าน และทุกครอบครัวต้องปลูกฝังค่านิยมไทยที่ดีงามการเสริมสร้างคุณธรรม ความซื่อสัตย์สุจริต ความกตัญญูกตเวทีเมตตาเอื้ออาทร รักชาติรักแผ่นดินเกิด สร้างอนาคตที่ดีให้ลูกหลานรัชกาลที่ ๑ และเทิดทูนสถาบันพระมหากษัตริย์ ไม่ทำสิ่งผิดกฎหมาย ไม่รับสินบน ไม่ฉ้อราษฎร์บังหลวง ไม่ซื้อสิทธิ์ ขายเสียง

 **ข้อ ๑๐** ทุกครอบครัวต้องให้ความร่วมมือในการดำเนินกิจกรรม หรือการบริจาคทรัพย์ เพื่อสร้าง ดูแล พัฒนาซึ่งทรัพย์สินส่วนรวม และตามที่คณะกรรมการหมู่บ้านร้องขอให้คณะกรรมการหมู่บ้านรายงานผลการดำเนินกิจกรรม หรือรายการบริจาคทรัพย์สิ่งของให้ที่ประชุม และราษฎรทราบ

 **ข้อ ๑๑** ทุกครอบครัวต้องมีกิจกรรมเพื่อดำรงชีวิตหรือเรียนรู้เป็นวิถีชีวิตตามหลักปรัชญาของเศรษฐกิจพอเพียง การปฏิบัติตามแนวทางโครงการตามแนวพระราชดำริ หรือหลักการทรงงาน และนำมาประยุกต์ใช้ในชีวิตประจำวัน อย่างน้อยครอบครัวละ ๑ กิจกรรม

 **ข้อ ๑๒** ให้ทุกหมู่บ้านเปิดเพลงชาติไทยทางหอกระจายข่าว ทุกวัน เวลา ๐๘.๐๐ น. และ ๑๘.๐๐ น. และทุกครอบครัว ต้องมีและประดับธงชาติไทย ไว้ในที่เหมาะสมเพื่อแสดงออกถึงเอกลักษณ์ความเป็นชาติไทย และประดับพระบรมฉายาลักษณ์พระบาทสมเด็จพระเจ้าอยู่หัวฯ และ สมเด็จพระนางเจ้าสิริกิติ์พระบรมราชินีนาถ ในที่เหมาะสมและสมพระเกียรติ รวมทั้งการเข้าร่วมหรือมีส่วนร่วมในการจัดกิจกรรมเฉลิมพระเกียรติสถาบันพระมหากษัตริย์ทุกโอกาส

 **ข้อ ๑๓** ให้ทุกคนศึกษาเรียนรู้ ปฏิบัติตามพระราชดำรัสและพระบรมราโชวาทของพระบาทสมเด็จพระเจ้าอยู่หัวฯ เกี่ยวกับการดำรงชีวิตให้เป็นคนดีของชาติบ้านเมือง

 ให้คณะกรรมการหมู่บ้านทำป้ายปิดประกาศให้ราษฎรทราบและส่งเสริมการดำเนินกิจกรรมต่างๆ ที่เกี่ยวข้อง

 **ข้อ ๑๔** ทุกครอบครัวต้องเรียนรู้ ทำความเข้าใจ และร่วมกิจกรรมเพื่อเสริมสร้าง**ค่านิยมไทย ๑๒ ประการ ของรัฐบาล**

 **ข้อ ๑๕** ทุกครอบครัวต้องทำนุบำรุงและปฏิบัติตามหลักคำสอนของศาสนา รักษาวัฒนธรรมประเพณีท้องถิ่น ขนบธรรมเนียมประเพณีไทย และปฏิบัติตามจารีตประเพณี ฮีต ๑๒ คลอง ๑๔

**หมวดที่ ๒**

**ว่าด้วยการมีส่วนร่วม**

 **ข้อ ๑๖** ให้คณะทำงานด้านการศึกษา ศาสนา และวัฒนธรรม เป็นเจ้าภาพรับผิดชอบหลักในหมวดนี้

 **ข้อ ๑๗** ให้องค์กรหลักในชุมชน ประกอบด้วย บ้าน วัด หน่วยงานทางการศึกษา และส่วนราชการส่งเสริมสมาชิกของทุกครอบครัวให้ได้รับการศึกษาทุกระดับทุกประเภท ให้มีความรู้ความสามารถนำไปใช้ในการดำรงชีวิตได้

 **ข้อ ๑๘** บิดามารดา หรือผู้ปกครอง ต้องส่งบุตรหลานทุกคนเข้ารับการศึกษาภาคบังคับ สามารถศึกษาต่อในระดับที่สูงขึ้น และประกอบอาชีพได้ โดยดำรงตนอยู่ในสังคมได้อย่างสันติสุข ตามระบอบประชาธิปไตย อันมีพระมหากษัตริย์ทรงเป็นประมุข ทั้งนี้ คณะกรรมการหมู่บ้าน ต้องส่งเสริมสนับสนุนและช่วยเหลือการจัดการศึกษาในระบบ การศึกษานอกระบบและการศึกษาตามอัธยาศัย

 **ข้อ ๑๙** ให้ทุกครอบครัวปฏิบัติตนตามวิถีประชาธิปไตยเช่น หลักการใช้เหตุผล หลักการยึดเสียงข้างมากยอมรับฟังเสียงข้างน้อย หลักการแบ่งปันและการให้อภัย หลักการเคารพกฎหมาย ใช้สติในการแก้ไขปัญหา เป็นต้น

 **ข้อ ๒๐** จัดและส่งเสริมให้ทุกคนในหมู่บ้านได้รับความรู้ ข้อมูลข่าวสารทันต่อเหตุการณ์ปัจจุบันรวมทั้งการใช้สื่อเทคโนโลยีเพื่อการสื่อสารได้อย่างถูกต้องและมีคุณค่า

 **ข้อ ๒๑** ส่งเสริมให้กำลังใจ ยกย่องชมเชยนักเรียน นิสิต นักศึกษาที่เรียนดี มีความประพฤติดีเพื่อเป็นแบบอย่างแก่ผู้อื่น รวมทั้งให้สนับสนุนศักยภาพของเยาวชน เช่น สนับสนุนทุน วัสดุ หรือการให้คำแนะนำเพิ่มเติม

 **ข้อ ๒๒** ส่งเสริมสนับสนุนการจัดเวทีการแลกเปลี่ยนเรียนรู้และนำเสนอผลงานของภูมิปัญญาท้องถิ่นและสร้างเครือข่ายการเรียนรู้ของชุมชน ภูมิปัญญาท้องถิ่นและปราชญ์ชาวบ้าน

ทั้งนี้ ทุกองค์กร/กลุ่มภายในหมู่บ้าน ต้องมีเยาวชนเป็นเลขานุการหรือผู้ช่วยเลขานุการ และให้เน้นการสร้างระบบทายาท(เยาวชน) เพื่อการพัฒนาที่ยั่งยืน

**ข้อ ๒๓** คณะกรรมการหมู่บ้านต้องสร้างกระบวนการคิดเชิงระบบ โดยต้องมีการสร้างและพัฒนาสิ่งสร้างสรรค์และนวัตกรรมเพื่อการพัฒนาตนเอง ด้วย ๔ คำถามสร้างสันติสุขประกอบด้วย

 (๑) การอธิฐานจิตที่จะทำแต่สิ่งที่เกิดประโยชน์ต่อการสร้างสันติสุข

 (๒) การมีเป้าหมายสูงสุดที่ต้องการของสิ่งที่จะทำตาม (๑) คืออะไร

(๓) การกำหนดปัจจัยความสำเร็จของเป้าหมายสูงสุดตาม (๒) มีอะไรบ้าง

 (๔) วิธีการดำเนินการทำอย่างไรจึงจะทำให้ปัจจัยความสำเร็จตาม (๓) สัมฤทธิ์ผล

 แบ่งเป็น ๓ ขั้นตอน

 ขั้นตอนที่ ๑ ขั้นเตรียมการและวิเคราะห์ความเสี่ยง (กระบวนการต้นน้ำ)

 ขั้นตอนที่ ๒ ขั้นดำเนินการ (กระบวนการกลางน้ำ)

 ขั้นตอนที่ ๓ ขั้นต่อยอดให้เกิดความยั่งยืน (กระบวนการปลายน้ำ)

**หมวดที่ ๓**

**ว่าด้วยโรคและภัยสุขภาพ**

 **ข้อ ๒๔**  ให้คณะทำงานด้านสังคม สิ่งแวดล้อมและสาธารณสุขเป็นเจ้าภาพรับผิดชอบหลักในหมวดนี้

 **ข้อ ๒๕** ให้หัวหน้าครอบครัวส่งเสริมให้สมาชิกออกกำลังกายอย่างสม่ำเสมอ และให้คณะกรรมการหมู่บ้านจัดให้มีลานสุขภาพและให้ราษฎรรวมกลุ่มกันออกกำลังกายเป็นประจำอย่างน้อยสัปดาห์ละ ๓ ครั้ง ๆ ละไม่น้อยกว่า ๓๐ นาที และให้จัดตั้งกลุ่มออกกำลังกายอย่างน้อย ๑ กลุ่ม เช่น กลุ่มส่งเสริมมวยไทยมรดกโลกและ ลานมวยไทย หรือกายบริหาร ๑๕ ท่าแม่ไม้มวยไทย กลุ่มชมรมแอโรบิค ชมรมฟุตบอลเป็นต้น

 **ข้อ ๒๖** ให้ผู้ประกอบการร้านค้า/แผงลอยผู้ผลิตหรือผู้จำหน่ายในหมู่บ้านปฏิบัติตามมาตรฐานของกระทรวงสาธารณสุขและมีจิตสำนึกที่ดีต่อเพื่อนบ้านโดยผลิตจำหน่ายเฉพาะอาหารที่สะอาด มีคุณภาพ ปราศจากสารพิษหรือสารปนเปื้อนและให้คณะกรรมการหมู่บ้านเฝ้าระวังภัยสุขภาพจากร้านค้าแผงลอย รถเร่และหาบเร่

 ผู้ใดฝ่าฝืนหรือกระทำผิด ต้องจ่ายเงินสมทบเข้ากองทุนฯ หมู่บ้าน จำนวนไม่เกิน ๕๐๐ บาท

 **ข้อ ๒๗** คนในครอบครัวต้องไม่ทอดทิ้งเด็ก คนชรา ผู้ป่วย ผู้พิการ ผู้ป่วยจิตเวช และผู้ด้อยโอกาส ตามแนวทาง **“คนนาตาลไม่ทิ้งใครไว้ข้างหลัง”**

 **ข้อ ๒๘** ให้ทุกครอบครัวร่วมกิจกรรมการควบคุมป้องกันโรคและภัยสุขภาพตามที่คณะกรรมการหมู่บ้านร้องขอ และให้คณะกรรมการหมู่บ้านจัดให้มีความรู้เกี่ยวกับโรคภัยสุขภาพ โดยการประสานการดำเนินการร่วมกับหน่วยบริการสาธารณสุขในพื้นที่

 **ข้อ ๒๙** ให้ทุกครอบครัวร่วมกิจกรรมการควบคุมป้องกันโรคไข้เลือดออก โดยให้ทุกครัวเรือนทำลายแหล่งเพาะพันธุ์และลูกน้ำยุงลาย อย่างน้อยสัปดาห์ละ ๑ ครั้ง(ทุกวันศุกร์)

 ครัวเรือนใดฝ่าฝืนหรือไม่ดำเนินการ และตรวจพบลูกน้ำยุงลายในภาชนะเก็บกักน้ำ ต้องจ่ายเงินสมทบเข้ากองทุนฯ ครัวเรือนละ จำนวนไม่เกิน ๑๐๐ บาท/ครั้ง

 **ข้อ ๓๐** ส่งเสริมให้ราษฎรในหมู่บ้านเข้ารับการตรวจคัดกรองสุขภาพเบื้องต้นในโรงพยาบาลหรือหน่วยงานสาธารณสุขทุกปี อย่างน้อยปีละ ๑ ครั้ง

**หมวดที่ ๔**

**ว่าด้วยขยะมูลฝอยและสิ่งแวดล้อม**

 **ข้อ ๓๑** ให้คณะทำงานด้านสิ่งแวดล้อมและสาธารณสุข เป็นเจ้าภาพรับผิดชอบหลักในหมวดนี้

 **ข้อ ๓๒** ให้ทุกครอบครัวรักษาความสะอาดและจัดทำภูมิทัศน์ในบริเวณบ้านพักอาศัยของตนเองให้น่าอยู่ และให้ทุกคุ้มบ้านจัดกิจกรรมทำความสะอาดและพัฒนาหมู่บ้านเป็นประจำ อย่างน้อยสัปดาห์ละ ๑ ครั้ง

 **ข้อ ๓๓** ให้ทุกครอบครัวมีหน้าที่คัดแยกขยะในครัวเรือนก่อนนำไปทิ้ง และให้ทิ้งขยะในพื้นที่ที่กำหนดให้ทิ้งเท่านั้น

 **ข้อ ๓๔** ห้ามผู้ใดก่อมลพิษทางเสียง ทางอากาศ ทางน้ำ ทางกลิ่น หรือทางอื่นๆ อันเป็นเหตุให้เกิดความเดือดร้อนรำคาญแก่ผู้อื่น และห้ามราษฎรในหมู่บ้านทิ้งขยะหรือสิ่งปฏิกูลลงในที่หรือทางสาธารณะ หรือกระทำการอย่างหนึ่งอย่างใดที่ก่อให้เกิดความสกปรก หรือเป็นมลพิษในหมู่บ้าน

 ผู้ใดกระทำการฝ่าฝืน ต้องจ่ายเงินสมทบเข้ากองทุนฯ หมู่บ้านจำนวนไม่เกิน ๕๐๐ บาท

**หมวดที่ ๕**

**ว่าด้วยความปลอดภัยและความสงบเรียบร้อย**

 **ข้อ ๓๕**  ให้คณะทำงานด้านการปกครองและรักษาความสงบเรียบร้อยเป็นเจ้าภาพรับผิดชอบหลักในหมวดนี้

 **ข้อ ๓๖** ให้มีการจัดตั้งชุดรักษาความปลอดภัยประจำหมู่บ้าน(ชรบ.) หรือชุดคุ้มครองหมู่บ้าน(ชคบ.)เพื่อทำหน้าที่เวรยามประจำหมู่บ้านและช่วยเหลือคณะกรรมการหมู่บ้านตรวจตรา หรือระงับเหตุต่างๆ

 **ข้อ ๓๗** ราษฎรทุกคนในหมู่บ้านมีหน้าที่แจ้งข้อมูลข่าวสารและแจ้งเบาะแส ในกรณีพบเห็นการกระทำความผิดหรือ มีสิ่งผิดกฎหมาย ยาเสพติด ในหมู่บ้าน เพื่อหาทางแก้ไขร่วมกัน โดยให้แจ้งคณะกรรมการหมู่บ้านหรือหน่วยงานราชการที่เกี่ยวข้องทราบโดยทันที โดยจัดให้มีระบบการคัดกรองทางสังคม เพื่อเฝ้าระวัง ป้องกันและแก้ไขปัญหายาเสพติด ประกอบด้วย

 (๑) ผู้เสพยาเสพติด

 (๒) ผู้ติดยาเสพติด

 (๓) ผู้ค้ายาเสพติด

 (๔) แหล่งพักหรือทางผ่านของยาเสพติด

 **ข้อ ๓๘** ผู้ใดเกี่ยวข้องกับยาเสพติด ในฐานะเป็นผู้เสพ ผู้ค้า ผู้จำหน่าย หรือเคยเสพยาและเข้ารับการบำบัดแล้วยังมีพฤติกรรมเกี่ยวกับยาเสพติดอีก ให้คณะกรรมการหมู่บ้านมีหน้าที่ให้คำแนะนำตักเตือนและแจ้งเจ้าพนักงานฝ่ายปกครองหรือตำรวจดำเนินการตามกฎหมายต่อไป หรือตามที่คณะกรรมการหมู่บ้านจะพิจารณาเห็นสมควร

 **ข้อ ๓๙** ห้ามผู้ใดขับรถเร็ว ส่งเสียงดัง น่าหวาดเสียวหรือก่อความเดือดร้อนรำคาญหรืออาจก่อให้เกิดอันตรายกับราษฎรในหมู่บ้าน

 ผู้ใดฝ่าฝืนจะถือเป็นการกระทำที่ขัดต่อความสงบเรียบร้อยและศีลธรรมอันดีของหมู่บ้าน หากฝ่าฝืนต้องจ่ายเงินสมทบเข้ากองทุนฯ จำนวนไม่เกิน ๑,๐๐๐ บาทหรือตามที่คณะกรรมการเห็นสมควร

 **ข้อ ๔๐** ผู้ใดดูหมิ่นหรือทำร้าย เจ้าพนักงาน เจ้าหน้าที่และคณะกรรมการหมู่บ้าน ผู้ปฏิบัติหน้าที่รักษาความสงบเรียบร้อย ขณะปฏิบัติหน้าที่หรือเพราะเหตุที่ได้ปฏิบัติหน้าที่ ภายในหมู่บ้าน จะมีโทษ ว่ากล่าวตักเตือนทำทัณฑ์บนและต้องจ่ายเงินสมทบเข้ากองทุนฯ จำนวนไม่เกิน ๑,๐๐๐ บาท หรือตามที่คณะกรรมการเห็นสมควร

(ลงชื่อ) (ลงชื่อ)

 (นายวินิต วรรณธจักร์) (นายบุญจันทร์ พลนวน)

 นายกเทศมนตรีตำบลนาตาล กำนันตำบลนาตาล

(ลงชื่อ) สักขีพยาน (ลงชื่อ) สักขีพยาน

 (...............................................) (................................................)

ตำแหน่ง...................................................... ตำแหน่ง..................................................

(ลงชื่อ) สักขีพยาน (ลงชื่อ) สักขีพยาน

 (...............................................) (................................................)

 นายก(อปท.)................................. สมาชิก(อปท.)...................................

(ลงชื่อ) สักขีพยาน (ลงชื่อ) สักขีพยาน

 (...............................................) (................................................)

 แทนคุ้ม................................................ ผู้แทนคุ้ม..........................................

**รายชื่อคณะกรรมการ..................และตัวแทนราษฎรที่รับรองธรรมนูญสุขภาพตำบล....................**

**ตามมติที่ประชุมประชาคมหมู่บ้านบ้าน**.......................................**หมู่ที่**........**ตำบลนาตาล**.......**อำเภอท่าคันโท**.**จังหวัด....................................**

**เมื่อวันที่.......เดือน......................พ.ศ.....................**

**ณ** .......................................................................................

|  |  |  |  |  |
| --- | --- | --- | --- | --- |
| **ที่** | **ชื่อ สกุล** | **หมายเลขประจำตัวประชาชน** | **ตำแหน่ง** | **ลายมือชื่อ** |
| ๑ |  |  | ประธานคณะการการหมู่บ้าน |  |
| ๒ |  |  | กม.ผู้แทนคณะทำงานด้านอำนวยการ |  |
| ๓ |  |  | ประธานคณะทำงานด้านปกครองและรักษาความสงบเรียบร้อย |  |
| ๔ |  |  | ประธานคณะทำงานด้านแผนพัฒนาหมู่บ้าน |  |
| ๕ |  |  | ประธานคณะทำงานด้านส่งเสริมเศรษฐกิจ |  |
| ๖ |  |  | ประธานคณะทำงานด้านสังคม สิ่งแวดล้อมและสาธารสุข |  |
| ๗ |  |  | ประธานคณะทำงานด้านการศึกษา ศาสนาและวัฒนาธรรม |  |
| ๘ |  |  | ประธานคณะทำงานด้านอื่น (ถ้ามี)............................................. |  |
| ๙ |  |  | ผู้ทรงคุณวุฒิ |  |
| ๑๐ |  |  | ประธานองค์กร/กลุ่ม |  |
| ๑๑ |  |  | สมาชิกองค์กรปกครองส่วนท้องถิ่น |  |
| ๑๒ |  |  | ผู้นำกลุ่มเยาวชน |  |
| ๑๓ |  |  | ตัวแทนปราชญ์ชาวบ้าน |  |
| ๑๔ |  |  | หัวหน้าคุ้ม |  |
| ๑๕ |  |  | หัวหน้าคุ้ม |  |
| ๑๖ |  |  | หัวหน้าคุ้ม |  |
| ๑๗ |  |  | หัวหน้าคุ้ม |  |

|  |  |  |  |  |
| --- | --- | --- | --- | --- |
| **ที่** | **ชื่อ สกุล** | **หมายเลขประจำตัวประชาชน** | **ตำแหน่ง** | **ลายมือชื่อ** |
| ๑๘ |  |  | ตัวแทนครอบครัว บ้านเลขที่...... |  |
| ๑๙ |  |  | ตัวแทนครอบครัว บ้านเลขที่...... |  |
| ๒๐ |  |  | ตัวแทนครอบครัว บ้านเลขที่...... |  |
| ๒๑ |  |  | ตัวแทนครอบครัว บ้านเลขที่...... |  |
| ๒๒ |  |  | ตัวแทนครอบครัว บ้านเลขที่...... |  |
| ๒๓ |  |  | ตัวแทนครอบครัว บ้านเลขที่...... |  |
| ๒๔ |  |  | ตัวแทนครอบครัว บ้านเลขที่...... |  |
| ๒๕ |  |  | ตัวแทนครอบครัว บ้านเลขที่...... |  |
| ๒๖ |  |  | ตัวแทนครอบครัว บ้านเลขที่...... |  |
| ๒๗ |  |  | ตัวแทนครอบครัว บ้านเลขที่...... |  |
| ๒๘ |  |  | ตัวแทนครอบครัว บ้านเลขที่...... |  |
| ๒๙ |  |  | ตัวแทนครอบครัว บ้านเลขที่...... |  |
| ๓๐ |  |  | ตัวแทนครอบครัว บ้านเลขที่...... |  |
| ๓๑ |  |  | ตัวแทนครอบครัว บ้านเลขที่...... |  |
| ๓๒ |  |  | ตัวแทนครอบครัว บ้านเลขที่...... |  |
| ๓๓ |  |  | ตัวแทนครอบครัว บ้านเลขที่...... |  |
| ๓๔ |  |  | ตัวแทนครอบครัว บ้านเลขที่...... |  |

ฯลฯ